סייה קוליסי

סייאמטנדה קוליסי (Siyamthanda Kolisi; נולד ב-16 ביוני 1991) הוא שחקן רוגבי דרום אפריקאי, המשמש כקפטן נבחרת דרום אפריקה ברוגבי , ושחקנה של קבוצת הרוגבי הסטורמרס . קוליסי בדרך כלל משחק כחלוץ אגף. קוליסי מונה לקפטן הנבחרת הדרום האפריקאית ב-2018, והפך לאיש השחור הראשון שממלא תפקיד זה<ref></ref><ref></ref>. קוליסי הוביל את הנבחרת לניצחון בגמר גביע העולם ברוגבי 2019 לאחר שגברו על אנגליה<ref></ref>. בדצמבר 2019, קוליסי נבחר לרשימת 100 האפריקאים המשפיעים ביותר של המגזין ניו אפריקן .

== חיים האישיים ==
סייה קוליסי, או בשמו המלא סייאטמנדה קוליסי, נולד ב-16 ביוני 1991, בדרום אפריקה. אימו של קוליסי, פקאמה, הייתה בת 16 כאשר סייה נולד. אביו, פז'קלה, היה בשנת הלימודים האחרונה שלו בתיכון. אימו של קוליסי נפטרה כאשר היה בן 15, והותירה את סבתו, נולולמיל, לגדלו. קוליסי גדל בעיירה זוויד הענייה, הסמוכה לעיר פורט אליזבת, בה חווה ילדות קשה של עוני ומחסור. בגיל 12, הוא השתתף בטורניר נוער ברוגבי בעיר מוסל ביי , בו הוא בלט במיוחד והרשים את הצופים הרבים. לאחר טורניר זה, הוצעה לו מלגה בבית הספר "גריי ג'וניור" שבעיר פורט אליזבת. את לימודיו התיכוניים הוא העביר בתיכון "גריי" היוקרתי מאוד בזכות המלגה שנתנה לו, כשהוא משחק בתפקיד קבוע בקבוצת הרוגבי של התיכון. בין השנים 2007–2009 קוליסי היה חלק ממערך הנוער בקבוצת הרוגבי Eastern Province Elephants, קבוצת רוגבי אזורית המשתתפת במספר תחרויות במדינה. בנוסף, הוא ייצג את נבחרת דרום אפריקה הלאומית מתחת לגיל 18 במשך שנתיים ברציפות.

== קריירה==
ההופעה הראשונה של קוליסי כשחקן מקצועי הייתה כשחקן בקבוצת Western Province, במשחק מול ה-Golden Lions, במהלך אליפות Vodacom Cup בשנת 2011. הוא הצטרף כשחקן באופן פורמלי באליפות ה-Currie Cup והשתתף ב-13 משחקים בהם הבקיע 4 שערים, כולל הבעיטה המכרעת במשחק מול היריבים המושבעים של קבוצתו ה-Blue Bulls<ref name=":0"></ref>.

בשנת 2012, הצטרף קוליסי לקבוצת הרוגבי המקצועית ה-Stormers ובלט מיד עם 16 הופעות לאורך העונה. במחצית השנייה של אותה שנה נפצע קוליסי, דבר שהגביל אותו להופעה אחת בלבד באליפות Currie Cup 2012 בה זכתה קבוצתו באליפות<ref></ref>.

בשנה שלאחר מכן, קוליסי חזר לשחק ושמר על מקומו בהרכב של קבוצתו, על אף התחרות הרבה מול החלוצים האחרים בקבוצה. באותה שנה הוא השתתף ובלט מאוד ב-13 משחקים, חשיפה זו הובילה אותו להכרה בינלאומית כשחקן רוגבי מוביל. ביוני 2013, הוא הצטרף לנבחרת הרוגבי הלאומית ה"ספרינגבוקס". עקב ההכנות של הנבחרת הלאומית לאליפות הרוגבי 2013, קוליסי הוגבל לשחק שלושה משחקים בלבד עבור קבוצתו ה-Western Province במהלך אליפות 2013 Currie Cup, ולא יכול היה למנוע את הפסדם ל-Sharks בגמר האליפות<ref name=":0" />.

קוליסי נבחר לתפקיד הקפטן של קבוצתו ב-20 בפברואר 2017. ב-25 במאי 2018 הוא נבחר כקפטן הנבחרת הלאומית – השחקן השחור הראשון בתפקיד ב-126 שנות ההיסטוריה של הנבחרת.

בשנת 2024 נכלל ברשימת "טיים 100".<ref></ref>

== קריירה בינלאומית==
קוליסי היה חבר בקבוצת הצעירים מתחת לגיל 20 של דרום אפריקה שהתחרתה בשנים 2010 ו-2011 בליגה הצעירים העולמית<ref></ref>. ההופעה הראשונה שלו במדי הנבחרת הדרום אפריקאית הייתה ב-15 ביוני 2013 במשחק נגד סקוטלנד. קוליסי החליף את השחקן בוטה ארנו, שנפצע בדקה החמישית של המשחק, וזכה בתואר איש המשחק לאחר שהוביל את קבוצתו לניצחון 30–17. קוליסי השתתף ב-9 משחקי נבחרת נוספים בשנת 2013 וביסס את מעמדו כחבר קבוע בנבחרת. קוליסי שיחק בנוסף בשני משחקים באליפות הרוגבי העולמית לשנת 2015 כשחקן בנבחרת דרום אפריקה, מול נבחרות יפן וסמואה<ref></ref>.

קוליסי כיהן כקפטן של נבחרת דרום אפריקה באליפות הרוגבי העולמית בשנת 2019 שהתקיימה ביוקואמה ביפן, בה ניצחו את אנגליה 32–12 בגמר וזכו בגביע<ref></ref>. קוליסי הוא הקפטן השחור הראשון שהוביל נבחרת לניצחון באליפות העולם ברוגבי <ref></ref><ref></ref>.

==קישורים חיצוניים==

== הערות שוליים ==

קטגוריה:ספורטאים דרום אפריקאים
קטגוריה:שחקני רוגבי
קטגוריה:דרום אפריקאים שהופיעו ברשימת טיים 100
קטגוריה:דרום אפריקאים שנולדו ב-1991